Kehotus esittää huomautuksia luonnoksesta komission asetukseksi, joka koskee EY:n perustamissopimuksen 87 ja 88 artiklan soveltamista kalataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen



Virallinen lehti nro C 265 , 04/11/2003 s. 0017 - 0026



Kehotus esittää huomautuksia luonnoksesta komission asetukseksi, joka koskee EY:n perustamissopimuksen 87 ja 88 artiklan soveltamista kalataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen (2003/C 265/03) Asianomaiset voivat esittää huomautuksensa kuukauden kuluessa tämän asetusluonnoksen julkaisemisesta. Huomautukset on lähetettävä osoitteeseen: Euroopan komissio Kalastuksen pääosasto Yksikkö D.3 99, rue Joseph II B - 1049 Bryssel Faksi (32-2) 29 51 942 Sähköposti: fish-aidesdetat@cec.eu.int Luonnos komission asetukseksi EY:n perustamissopimuksen 87 ja 88 artiklan soveltamisesta kalastustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön perustamissopimuksen 92 ja 93 artiklan soveltamisesta tiettyihin valtion monialaisen tuen muotoihin 7 päivänä toukokuuta 1998 annetun neuvoston asetuksen (EY) N:o 994/98(1) ja erityisesti sen 1 artiklan 1 kohdan a alakohdan i alakohdan, on julkaissut luonnoksen tästä asetuksesta, on kuullut neuvoa-antavaa valtiontukikomiteaa, sekä katsoo seuraavaa: (1) Asetuksella (EY) N:o 994/98 komissio valtuutetaan säätämään perustamissopimuksen 87 artiklan mukaisesti, että tiettyjen edellytysten vallitessa pienille ja keskisuurille yrityksille myönnetty tuki soveltuu yhteismarkkinoille ja vapautetaan perustamissopimuksen 88 artiklan 3 kohdassa määrätystä ilmoitusvelvollisuudesta. (2) Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annettua komission asetusta (EY) N:o 70/2001(2) ei sovelleta perustamissopimuksen liitteessä I lueteltujen tuotteiden tuottamiseen tai jalostamiseen taikka kaupan pitämiseen liittyvään toimintaan. (3) Komissio on soveltanut perustamissopimuksen 87 ja 88 artiklaa kalastustuotteiden tuottamisen, jalostamisen ja kaupan pitämisen alalla toimiviin pieniin ja keskisuuriin yrityksiin useissa päätöksissä, ja se on vahvistanut toimintalinjansa, viimeksi kalastus- ja vesiviljelyalan valtiontukien tarkastelemista koskevissa suuntaviivoissa(3) (jäljempänä "kalastusalan suuntaviivat"). Komission kyseisten artiklojen soveltamisesta kalastustuotteiden tuottamisen, jalostamisen ja kaupan pitämisen alalla toimiviin pieniin ja keskisuuriin yrityksiin saaman huomattavan kokemuksen perusteella komission on tehokkaan valvonnan varmistamiseksi ja hallinnon yksinkertaistamiseksi, heikentämättä kuitenkaan komission harjoittamaa seurantaa, tarkoituksenmukaista käyttää sille asetuksella (EY) N:o 994/98 annettua valtuutta myös kalastustuotteiden tuottamisen, jalostamisen ja kaupan pitämisen alalla toimiviin pieniin ja keskisuuriin yrityksiin, jos perustamissopimuksen 89 artiklaa on ilmoitettu sovellettavan kyseisiin tuotteisiin. (4) Komissio arvioi kalastusalan valtiontuen yhteismarkkinoille soveltuvuuden sekä kilpailupolitiikan että yhteisen kalastuspolitiikan (YKP) tavoitteiden perusteella. (5) Tämän asetuksen olisi katettava kalastusalalla myönnettävä tuki, jonka komissio on rutiininomaisesti hyväksynyt jo vuosia. Komission ei tarvitse arvioida tämän tuen yhteismarkkinoille soveltuvuutta tapauskohtaisesti edellyttäen, että se noudattaa kalatalousalan rakenteellisia toimia koskevista yksityiskohtaisista säännöistä ja edellytyksistä annetussa neuvoston asetuksessa (EY) N:o 2792/1999, sellaisena kuin se on viimeksi muutettuna asetuksella (EY) N:o 2369/2002(4), rakennerahastoille säädettyjä edellytyksiä ja eräitä muita edellytyksiä. (6) Asetuksen olisi katettava seuraavat tuet: tuki kalastustuotteiden menekinedistämiseen ja/tai mainontaan, tuki tuottajaryhmittymille, tuki veden luonnonvarojen suojeluun ja kehittämiseen, tuki innovatiivisiin toimenpiteisiin ja tekniseen apuun, tuki kalasatamien kalustohankintoihin, tuki kalastusalusten romuttamiseen, tuki tiettyihin sosioekonomisiin toimenpiteisiin, tuki kalastustuotteiden jalostamiseen ja/tai kaupan pitämiseen sekä tuki vesiviljelyn ja sisävesikalastuksen investointeihin. (7) Tällä asetuksella ei rajoiteta jäsenvaltioiden mahdollisuutta ilmoittaa kalastustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävästä tuesta. Komissio arvioi tällaiset ilmoitukset kalastusalan suuntaviivojen ja tämän asetuksen perusteella. (8) Tuen, jota jäsenvaltio aikoo myöntää kalastusalalla mutta joka ei kuulu tämän asetuksen tai muiden, asetuksen (EY) N:o 994/98 1 artiklan nojalla annettujen asetusten alaan, olisi kuuluttava perustamissopimuksen 88 artiklan 3 kohdassa määrätyn ilmoitusvelvollisuuden piiriin. Sellainen tuki arvioidaan kalastusalan suuntaviivojen perusteella. Tämä koskee erityisesti tukea laivaston uudistamiseen sekä kalastusalusten laitteistohankintoihin ja nykyaikaistamiseen, tukea kalastustoiminnan tilapäisen lopettamisen taloudelliseen korvaamiseen, tukea kalastusalusten pysyvään siirtämiseen kolmanteen maahan, tulotukea ja toimintatukea sekä tukea luonnonmullistusten tai muiden poikkeuksellisten tapahtumien aiheuttaman vahingon korvaamiseen. (9) Tällä asetuksella olisi myönnettävä poikkeus tuelle, joka täyttää kaikki siinä säädetyt vaatimukset, ja kaikille tukijärjestelmille, joiden osana myönnettävät tuet täyttävät kaikki tässä asetuksessa säädetyt asiaa koskevat vaatimukset. Tukijärjestelmiin sisältymättömiin tukijärjestelyihin ja yksittäisiin tukiin olisi sisällyttävä viittaus tähän asetukseen. (10) Jotta säilytettäisiin johdonmukaisuus yhteisön rahoittamien tukitoimenpiteiden kanssa, tämän asetuksen kattamien tukien enimmäismäärien olisi oltava yhdenmukaiset samankaltaisille tuille asetuksessa (EY) N:o 2792/1999 vahvistettujen enimmäismäärien kanssa. Kalastusalan valtiontukea koskevan kurinalaisuuden ylläpitämiseksi asetusta ei saisi soveltaa, jos jäsenvaltion kunakin vuonna myöntämän tuen kokonaismäärä tukiluokkaa kohti ylittää komission kullekin jäsenvaltiolle laskeman enimmäismäärän, joka perustuu kaikkien jäsenvaltioiden vuosina 2001, 2002 ja 2003 laillisesti myöntämään saman tukiluokan keskimääräiseen kokonaismäärään, joka on jaettu jäsenvaltioille suhteessa painottaen sovellettuihin objektiivisiin perusteisiin, joita ovat kalastusalan liikevaihto, kalastusalan työllisyys ja yhteisön rakennerahastojen osallistumistaso. Tätä rajoitusta ei saisi soveltaa tukeen, jota myönnetään kalastustoiminnan pysyvään lopettamiseen kalastusaluksen romuttamisen tai sen muuhun tuottamattomaan käyttöön kuin kalastukseen siirtämisen vuoksi, eikä tiettyihin sosioekonomisiin toimenpiteisiin. (11) On olennaista, ettei tukea myönnetä tilanteessa, jossa ei noudateta yhteisön lainsäädäntöä ja erityisesti yhteisen kalastuspolitiikan sääntöjä. Jäsenvaltio voi sen vuoksi myöntää tukea kalastusalalla ainoastaan, jos rahoitettavat toimenpiteet ja niiden vaikutukset noudattavat yhteisön lainsäädäntöä. Jäsenvaltioiden olisi ennen tuen myöntämistä varmistettava, että valtiontuen saajat noudattavat YKP:n sääntöjä. (12) Komission vakiintuneen käytännön mukaisesti ja sen varmistamiseksi, että tuki on suhteutettu ja rajattu välttämättömään määrään, raja-arvot olisi ilmaistava mieluummin tukikelpoisiin kustannuksiin suhteutettuna tuen intensiteettinä kuin tuen enimmäismäärinä. (13) Koska on löydettävä sopiva tasapaino tuetulla alalla tapahtuvan kilpailun vääristymisen minimoinnin ja tämän asetuksen tavoitteiden saavuttamisen välillä, tällä asetuksella ei saisi myöntää poikkeusta yksittäisille tuille, jotka ylittävät vahvistetun enimmäismäärän riippumatta siitä, myönnetäänkö tuki osana tämän asetuksen nojalla poikkeuksen saanutta tukijärjestelmää. (14) Kilpailun vääristymistä mahdollisesti aiheuttavien erojen poistamiseksi ja pieniä ja keskisuuria yrityksiä koskevien yhteisön ja kansallisten aloitteiden yhteensovittamisen helpottamiseksi tässä asetuksessa sovellettavan pienten ja keskisuurten yritysten määritelmän olisi oltava sama kuin asetuksessa (EY) N:o 70/2001 säädetty määritelmä. (15) Sen määrittämiseksi, soveltuuko tuki tämän asetuksen nojalla yhteismarkkinoille, on tarpeen ottaa huomioon tuen intensiteetti ja näin ollen tuen määrä avustusekvivalentteina ilmaistuna. Useassa erässä tai edullisena lainana myönnettävän tuen avustusekvivalentin laskeminen edellyttää tuen myöntämishetkellä voimassa olevan markkinakoron käyttämistä. Valtiontukisääntöjen yhdenmukaisen, avoimen ja yksinkertaisen soveltamisen vuoksi tässä asetuksessa tarkoitettuina markkinakorkoina olisi käytettävä viitekorkoja edellyttäen, että edullisen lainan ollessa kyseessä lainalla on tavanomaiset vakuudet eikä siihen liity poikkeuksellisia riskejä. Viitekorkoina olisi käytettävä komission puolueettomien perusteiden pohjalta määräajoin vahvistamia ja Euroopan unionin virallisessa lehdessä ja Internetissä julkaistavia korkoja. (16) Ottaen huomioon perustamissopimuksen 87 artiklan 3 kohdan c alakohdan tuen ainoana vaikutuksena ei yleensä saa olla sellaisten toimintakustannusten jatkuva tai määräaikainen vähentäminen, joista tuensaaja tavallisesti joutuu vastaamaan, ja tuen on oltava suhteutettu haittoihin, jotka on korjattava yhteisön edun mukaisiksi katsottujen sosioekonomisten etujen turvaamiseksi. Valtiontukitoimenpiteet, joiden ainoana tarkoituksena on parantaa tuottajien taloudellista tilannetta mutta jotka eivät edistä lainkaan alan kehittymistä, ja etenkin tuet, jotka myönnetään yksinomaan hinnan, määrän, tuotantoyksikön tai tuotantovälineyksikön perusteella, katsotaan toimintatuiksi, jotka eivät sovellu yhteismarkkinoille. Lisäksi tällaiset tuet todennäköisesti vaikuttavat myös yhteisten markkinajärjestelyjen mekanismeihin. Sen vuoksi on aiheellista rajata tämän asetuksen soveltamisala investointitukiin sekä tiettyjä sosioekonomisia toimenpiteitä koskeviin tukiin. (17) Jotta varmistetaan, että tuki on tarpeen ja edistää tietyn toiminnan kehittämistä, tässä asetuksessa ei olisi myönnettävä poikkeusta tuelle, jota myönnetään sellaiseen toimintaan, jota tuensaaja harjoittaisi jo pelkissä markkinaolosuhteissa. Tukea ei saisi myöntää jo toteutettuihin toimiin. (18) Tällä asetuksella ei saisi myöntää poikkeusta tuen kasautuessa muun valtiontuen, mukaan luettuna kansallisten, alueellisten tai paikallisten viranomaisten myöntämä tuki, samoihin tukikelpoisiin kustannuksiin liittyvän, asetuksen (EY) N:o 2792/1999 mukaisesti myönnetyn julkisen tuen tai yhteisön tuen kanssa, kun tällainen kasautuminen ylittää kyseisessä asetuksessa vahvistetut raja-arvot. (19) Avoimuuden ja tehokkaan seurannan varmistamiseksi asetuksen (EY) N:o 994/98 3 artiklan mukaisesti on aiheellista laatia vakiomalli, jonka mukainen Euroopan unionin virallisessa lehdessä julkaistavaksi tarkoitettu tiivistelmä jäsenvaltion on toimitettava komissiolle aina, kun tukijärjestelmä otetaan käyttöön tai tällaiseen järjestelmään kuulumaton yksittäinen tuki myönnetään. Samoista syistä on aiheellista laatia säännöt tämän asetuksen nojalla poikkeuksen saanutta tukea koskevista tiedoista, jotka jäsenvaltioiden on säilytettävä. Komission on aiheellista vahvistaa erityisvaatimukset, jotka koskevat jäsenvaltioiden komissiolle toimittamaa vuosikertomusta. Koska tarvittava teknologia on laajalti saatavilla, tiivistelmän ja vuosikertomuksen olisi oltava sähköisessä muodossa. (20) Jos jäsenvaltio ei noudata tässä asetuksessa vahvistettuja ilmoitusvelvollisuuksia, komission voi olla mahdotonta suorittaa sille perustamissopimuksen 88 artiklan 1 kohdan mukaisesti kuuluvaa seurantaa ja erityisesti arvioida, ovatko tämän asetuksen nojalla poikkeuksen saaneiden tukien kasautumisen taloudelliset vaikutukset sellaisia, että ne haittaavat kaupankäynnin edellytyksiä yleisen edun kanssa ristiriitaisella tavalla. Valtiontuen kasautumisen arviointi on tarpeen erityisesti silloin, kun sama tuensaaja voi saada tukea useasta lähteestä. Sen vuoksi komissiolla olisi oltava mahdollisuus keskeyttää tämän asetuksen soveltaminen kyseisen jäsenvaltion tai jonkin sen alueen osalta. Oikeusvarmuuden vuoksi olisi jatkettava poikkeuksen soveltamista tämän asetuksen nojalla poikkeuksen jo saaneeseen tukeen. Sen jälkeen kun ilmoitusvelvollisuudet on täytetty kaikilta osin, tätä asetusta olisi sovellettava jälleen kyseiseen jäsenvaltioon. (21) Ottaen huomioon komission kokemuksen tällä alalla ja erityisesti taajuuden, jolla valtiontukipolitiikkaa on yleensä tarpeen tarkistaa, on aiheellista rajoittaa tämän asetuksen soveltamisaikaa. Jos tämän asetuksen voimassaolo päättyy ilman että sitä pidennetään, poikkeuksen soveltamista tämän asetuksen nojalla poikkeuksen jo saaneisiin järjestelmiin olisi jatkettava kuudella kuukaudella. (22) On aiheellista laatia siirtymäsäännöksiä, jotka koskevat ilmoituksia, joiden käsittely on kesken tämän asetuksen tullessa voimaan, sekä tukea, joka on myönnetty ennen asetuksen voimaantuloa ja jota ei ollut ilmoitettu perustamissopimuksen 88 artiklan 3 kohdassa määrätyn velvollisuuden mukaisesti, ON ANTANUT TÄMÄN ASETUKSEN: 1 LUKU SOVELTAMISALA, MÄÄRITELMÄT JA EDELLYTYKSET 1 artikla Soveltamisala 1. Tätä asetusta sovelletaan kalastustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään tukeen. 2. Tätä asetusta ei sovelleta a) vientiin liittyvän toiminnan tukeen, eli tukeen, joka liittyy välittömästi vientimääriin, jakeluverkon perustamiseen ja toimintaan tai muihin vientitoimintaan liittyviin juokseviin kustannuksiin; b) tukeen, jolla suositaan kotimaisia tuotteita tuontituotteiden kustannuksella. 3. Tätä asetusta ei sovelleta yksittäisiin hankkeisiin myönnettävään tukeen silloin, kun tukikelpoiset menot ovat yli 2 miljoonaa euroa tai kun tuen määrä on yli 1 miljoonaa euroa vuodessa yksittäistä tuensaajaa kohti. 4. Tätä asetusta ei sovelleta tukeen, joka koskee 2 luvun kattamaa tukiluokkaa, jos tämän tuen myöntäminen johtaisi jäsenvaltion myöntämän valtiontuen kokonaismäärän lisääntymiseen kalenterivuoden aikana kyseisen tukiluokan osalta siinä määrin, että se ylittäisi tuen enimmäismäärän. Komissio laskee tämän enimmäismäärän kullekin jäsenvaltiolle kaikkien jäsenvaltioiden vuosina 2001, 2002 ja 2003 laillisesti myöntämän saman tukiluokan keskimääräisen ja jäsenvaltioille seuraavien painottaen sovellettujen objektiivisten perusteiden mukaisessa suhteessa jaetun kokonaismäärän perusteella: - kalastusalan liikevaihto [...] prosenttia - kalastusalan työllisyys [...] prosenttia - yhteisön rakennerahastojen osallistumistaso [...] prosenttia. Tätä sääntöä ei sovelleta tämän asetuksen 10 ja 12 artiklan nojalla myönnettyyn tukeen. 2 artikla Määritelmät Tässä asetuksessa tarkoitetaan: 1) "tuella" toimenpiteitä, jotka täyttävät kaikki perustamissopimuksen 87 artiklan 1 kohdassa määrätyt edellytykset; 2) "kalastustuotteilla" sekä merestä ja sisävesistä pyydettyjä tuotteita että vesiviljelytuotteita, jotka on lueteltu asetuksen (EY) N:o 104/2000(5) 1 artiklassa; 3) "jalostamisella ja kaupan pitämisellä" kaikkia purkamisen tai pyydystämisen ja lopputuotevaiheen väliin sijoittuvia käsittely-, tuotanto- ja jakelutoimenpiteitä; 4) "pienillä ja keskisuurilla yrityksillä" ("pk-yritykset") asetuksen (EY) N:o 70/2001 liitteessä I määriteltyjä yrityksiä. 3 artikla Edellytykset poikkeuksen myöntämiselle 1. Järjestelmän ulkopuolinen yksittäinen tuki, joka täyttää kaikki tämän asetuksen edellytykset, on perustamissopimuksen 87 artiklan 3 kohdan c alakohdan mukaisesti yhteismarkkinoille soveltuva ja vapautettu perustamissopimuksen 88 artiklan 3 kohdan mukaisesta ilmoitusvelvollisuudesta edellyttäen, että siinä nimenomaan viitataan tähän asetukseen mainitsemalla asetuksen nimi ja antamalla viite sen julkaisemisesta Euroopan unionin virallisessa lehdessä, jollei 16 artiklassa toisin säädetä. 2. Tukijärjestelmät, jotka täyttävät kaikki tämän asetuksen edellytykset, ovat perustamissopimuksen 87 artiklan 3 kohdan c alakohdan mukaisesti yhteismarkkinoille soveltuvia, ja ne on vapautettu perustamissopimuksen 88 artiklan 3 kohdan mukaisesta ilmoitusvelvollisuudesta, jollei 16 artiklassa toisin säädetä, edellyttäen, että: a) tuki, jota voidaan myöntää tällaisen järjestelmän mukaisesti, täyttää kaikki tämän asetuksen edellytykset; b) järjestelmässä nimenomaan viitataan tähän asetukseen mainitsemalla asetuksen nimi ja antamalla viite sen julkaisemisesta Euroopan unionin virallisessa lehdessä. 3. Edellä 2 kohdassa tarkoitetuista tukijärjestelmistä myönnetty tuki on perustamissopimuksen 87 artiklan 3 kohdan c alakohdan mukaisesti yhteismarkkinoille soveltuva ja vapautettu perustamissopimuksen 88 artiklan 3 kohdan mukaisesta ilmoitusvelvollisuudesta edellyttäen, että myönnetty tuki täyttää suoraan kaikki tämän asetuksen edellytykset. 4. Ennen kuin jäsenvaltiot myöntävät tukia tämän asetuksen nojalla, niiden on tarkistettava, että: a) rahoitettavat toimenpiteet ja niiden vaikutukset ovat yhteisön lainsäädännön mukaisia b) tuensaajat noudattavat yhteisen kalastuspolitiikan sääntöjä. 2 LUKU TUKILUOKAT 4 artikla Tuottajaryhmittymille myönnettävä tuki Tuottajaryhmittymien tai tuottajien liittojen perustamiseen ja toimintaan myönnettävä tuki on perustamissopimuksen 87 artiklan 3 kohdan c alakohdan mukaisesti yhteismarkkinoille soveltuva ja vapautettu perustamissopimuksen 88 artiklan 3 kohdan mukaisesta ilmoitusvelvollisuudesta edellyttäen, että: a) tuki täyttää asetuksen (EY) N:o 2792/1999 15 artiklan edellytykset, ja b) tuen määrä tukiekvivalenttina ilmaistuna ei ylitä tällaiselle tuelle asetuksen (EY) N:o 2792/1999 liitteessä IV vahvistettua kansallisen ja yhteisön taloudellisen osallistumisen sallittua enimmäistasoa. 5 artikla Kalavarojen suojelua ja kehittämistä koskeviin investointeihin myönnettävä tuki Kalavarojen suojelua ja kehittämistä koskeviin investointeihin myönnettävä tuki on perustamissopimuksen 87 artiklan 3 kohdan c alakohdan mukaisesti yhteismarkkinoille soveltuva ja vapautettu perustamissopimuksen 88 artiklan 3 kohdan mukaisesta ilmoitusvelvollisuudesta edellyttäen, että: a) tuki täyttää asetuksen (EY) N:o 2792/1999 13 artiklan ja liitteessä III olevan 2 ja 2.1 kohdan edellytykset, ja b) tuen määrä tukiekvivalenttina ilmaistuna ei ylitä tällaiselle tuelle asetuksen (EY) N:o 2792/1999 liitteessä IV vahvistettua kansallisen ja yhteisön taloudellisen osallistumisen sallittua enimmäistasoa. 6 artikla Innovatiivisiin toimenpiteisiin ja tekniseen apuun myönnettävä tuki 1. Innovatiivisiin toimenpiteisiin ja tekniseen apuun myönnettävä tuki on perustamissopimuksen 87 artiklan 3 kohdan c alakohdan mukaisesti yhteismarkkinoille soveltuva ja vapautettu perustamissopimuksen 88 artiklan 3 kohdan mukaisesta ilmoitusvelvollisuudesta edellyttäen, että: a) tuki täyttää asetuksen (EY) N:o 2792/1999 17 artiklan edellytykset, ja b) tuen määrä tukiekvivalenttina ilmaistuna ei ylitä tällaiselle tuelle asetuksen (EY) N:o 2792/1999 liitteessä IV vahvistettua kansallisen ja yhteisön taloudellisen osallistumisen sallittua enimmäistasoa. 2. Innovatiivisiin toimenpiteisiin ja tekniseen apuun myönnettävät tuet eivät kuulu 1 kohdan soveltamisalaan, jos ne liittyvät tuensaajan tavanomaisiin toimintamenoihin. 7 artikla Kalastustuotteiden menekinedistämistä ja mainontaa koskeviin investointeihin myönnettävä tuki Kalastustuotteiden menekinedistämistä ja mainontaa koskeviin investointeihin myönnettävä tuki on perustamissopimuksen 87 artiklan 3 kohdan c alakohdan mukaisesti yhteismarkkinoille soveltuva ja vapautettu perustamissopimuksen 88 artiklan 3 kohdan mukaisesta ilmoitusvelvollisuudesta edellyttäen, että: a) tuki koskee tiettyä alaa, tuotetta tai tuoteryhmää kokonaisuudessaan siten, että toimenpiteellä ei edistetä yhden tai useamman yrityksen tuotteiden menekkiä; b) tuki täyttää asetuksen (EY) N:o 2792/1999 14 artiklan ja liitteessä III olevan 3 kohdan edellytykset; ja c) tuen määrä tukiekvivalenttina ilmaistuna ei ylitä kyseisen asetuksen liitteessä IV tällaiselle tuelle vahvistettua kansallisen ja yhteisön taloudellisen osallistumisen sallittua enimmäistasoa. 8 artikla Jalostamista ja kaupan pitämistä koskeviin investointeihin myönnettävä tuki Kalastustuotteiden jalostamista ja kaupan pitämistä koskeviin investointeihin myönnettävä tuki on perustamissopimuksen 87 artiklan 3 kohdan c alakohdan mukaisesti yhteismarkkinoille soveltuva ja vapautettu perustamissopimuksen 88 artiklan 3 kohdan mukaisesta ilmoitusvelvollisuudesta edellyttäen, että: a) tuki täyttää asetuksen (EY) N:o 2792/1999 13 artiklan ja liitteessä III olevan 2 ja 2.4 kohdan edellytykset; ja b) tuen määrä tukiekvivalenttina ilmaistuna ei ylitä tällaiselle tuelle asetuksen (EY) N:o 2792/1999 liitteessä IV vahvistettua kansallisen ja yhteisön taloudellisen osallistumisen sallittua enimmäistasoa. 9 artikla Kalasatamien kalustoinvestointeihin myönnettävä tuki Aluksesta purkamiseen liittyvien toimien ja kalastusalusten varustamisen helpottamiseksi kalasatamien kalustohankintoihin myönnettävä tuki on perustamissopimuksen 87 artiklan 3 kohdan c alakohdan mukaisesti yhteismarkkinoille soveltuva ja vapautettu perustamissopimuksen 88 artiklan 3 kohdan mukaisesta ilmoitusvelvollisuudesta edellyttäen, että: a) tuki täyttää asetuksen (EY) N:o 2792/1999 13 artiklan ja liitteessä III olevan 2 ja 2.3 kohdan edellytykset; ja b) tuen määrä tukiekvivalenttina ilmaistuna ei ylitä tällaiselle tuelle asetuksen (EY) N:o 2792/1999 liitteessä IV vahvistettua kansallisen ja yhteisön taloudellisen osallistumisen sallittua enimmäistasoa. 10 artikla Kalastustoiminnan pysyvään lopettamiseen kalastusaluksen romuttamisen tai sen muuhun tuottamattomaan käyttöön kuin kalastukseen siirtämisen vuoksi myönnettävä tuki Kalastustoiminnan pysyvään lopettamiseen kalastusaluksen romuttamisen tai sen muuhun tuottamattomaan käyttöön kuin kalastukseen siirtämisen vuoksi myönnettävä tuki on perustamissopimuksen 87 artiklan 3 kohdan c alakohdan mukaisesti yhteismarkkinoille soveltuva ja vapautettu perustamissopimuksen 88 artiklan 3 kohdan mukaisesta ilmoitusvelvollisuudesta edellyttäen, että: a) tuki täyttää asetuksen (EY) N:o 2792/1999 7 artiklan ja liitteessä III olevan 1.1 kohdan edellytykset; ja b) tuen määrä tukiekvivalenttina ilmaistuna ei ylitä tällaiselle tuelle asetuksen (EY) N:o 2792/1999 liitteessä IV tai asetuksessa (EY) N:o 2370/2002 vahvistettua kansallisen ja yhteisön taloudellisen osallistumisen sallittua enimmäistasoa. 11 artikla Vesiviljelyalan ja sisävesikalastusalan investointeihin myönnettävä tuki Vesiviljelyalan ja sisävesikalastusalan investointeihin myönnettävä tuki on perustamissopimuksen 87 artiklan 3 kohdan c alakohdan mukaisesti yhteismarkkinoille soveltuva ja vapautettu perustamissopimuksen 88 artiklan 3 kohdan mukaisesta ilmoitusvelvollisuudesta edellyttäen, että: a) tuki täyttää asetuksen (EY) N:o 2792/1999 13 artiklan ja liitteessä III olevan 2 ja 2.2 kohdan edellytykset; ja b) tuen määrä tukiekvivalenttina ilmaistuna ei ylitä tällaiselle tuelle asetuksen (EY) N:o 2792/1999 liitteessä IV vahvistettua kansallisen ja yhteisön taloudellisen osallistumisen sallittua enimmäistasoa. 12 artikla Sosioekonomiset toimet Asetuksen (EY) N:o 2792/1999 12 artiklan 1 ja 2 kohdan, 12 artiklan 3 kohdan a, b ja c alakohdan, 12 artiklan 4 kohdan a-e alakohdan sekä liitteen III mukainen kalastajien varhaiseläkkeisiin ja henkilökohtaisten kiinteämääräisten palkkioiden myöntämiseen liittyvä tuki on yhteismarkkinoille soveltuva ja on perustamissopimuksen 87 artiklan 3 kohdan c alakohdan mukaisesti yhteismarkkinoille soveltuva ja vapautettu perustamissopimuksen 88 artiklan 3 kohdan mukaisesta ilmoitusvelvollisuudesta edellyttäen, että tuen määrä tukiekvivalenttina ilmaistuna ei ylitä tällaiselle tuelle mainitun asetuksen liitteessä IV vahvistettua kansallisen ja yhteisön taloudellisen osallistumisen sallittua enimmäistasoa. 3 LUKU YHTEISET SÄÄNNÖKSET JA LOPPUSÄÄNNÖKSET 13 artikla Tuen myöntämistä edeltävät vaiheet 1. Jotta tuelle voitaisiin myöntää poikkeus tämän asetuksen nojalla, tukijärjestelmän mukaista tukea voidaan myöntää ainoastaan tukijärjestelmän tämän asetuksen mukaisesti tapahtuneen laatimisen ja julkaisemisen jälkeen toteutettuihin toimiin tai vastaanotettuihin palveluihin. Jos tukijärjestelmä luo automaattisen oikeuden saada tukea ilman, että se vaatisi mitään hallinnollisia lisätoimia, itse tuki voidaan myöntää vasta sen jälkeen, kun tukijärjestelmä on laadittu ja julkaistu tämän asetuksen mukaisesti. Jos tukijärjestelmä vaatii, että hakemus jätetään asianomaiselle toimivaltaiselle viranomaiselle, itse tuki voidaan myöntää vasta kun seuraavat edellytykset täyttyvät: a) tukijärjestelmä on laadittu ja julkaistu tämän asetuksen mukaisesti; b) tukihakemus on jätetty asianmukaisesti toimivaltaiselle viranomaiselle; c) asianomainen toimivaltainen viranomainen on hyväksynyt tukihakemuksen siten, että se velvoittaa viranomaisen myöntämään tuen ja että myönnettävän tuen määrä on selvästi ilmoitettu; toimivaltainen viranomainen voi hyväksyä hakemuksen vain, jos tukeen tai tukijärjestelmään käytettäviä määrärahoja ei ole kulutettu loppuun. 2. Jotta tuelle voitaisiin myöntää poikkeus tämän asetuksen nojalla, tukijärjestelmiin sisältymätöntä yksittäistä tukea voidaan myöntää ainoastaan 1 kohdan kolmannen alakohdan b ja c alakohdan perusteiden täyttymisen jälkeen toteutettuihin toimiin tai vastaanotettuihin palveluihin. 14 artikla Tuen kasautuminen Tuki, jolle myönnetään poikkeus tällä asetuksella, ei saa kasautua muiden perustamissopimuksen 87 artiklan 1 kohdassa tarkoitettujen samoihin tukikelpoisiin kustannuksiin liittyvien valtiontukien kanssa, jos kasautuminen johtaa tässä asetuksessa säädetyn tuen intensiteetin tai tuen enimmäismäärän ylittymiseen. 15 artikla Avoimuus ja seuranta 1. Jäsenvaltioiden on pannessaan täytäntöön tukijärjestelmää tai myöntäessään tukijärjestelmään sisältymätöntä yksittäistä tukea, jolle myönnetään poikkeus tällä asetuksella, toimitettava komissiolle 20 työpäivän kuluessa täytäntöönpanosta Euroopan unionin virallisessa lehdessä julkaisemista varten tiivistelmä tällaista tukijärjestelmää tai yksittäistä tukea koskevista tiedoista liitteessä I vahvistetun kaavan mukaan. Tiivistelmä on toimitettava sähköisessä muodossa. 2. Jäsenvaltioiden on säilytettävä yksityiskohtaiset asiakirjat tämän asetuksen nojalla poikkeuksen saaneista tukiohjelmista, tällaisista ohjelmista myönnetyistä yksittäisistä tuista ja tämän asetuksen nojalla poikkeuksen saaneista yksittäisistä tuista, jotka eivät sisälly voimassa oleviin tukiohjelmiin. Näiden asiakirjojen on sisällettävä kaikki tarvittavat tiedot sen osoittamiseksi, että tässä asetuksessa vahvistetut edellytykset poikkeuksen myöntämiselle täytetään, mukaan luettuina tiedot yrityksen asemasta pk-yrityksenä. Jäsenvaltioiden on säilytettävä yksittäistä tukea koskevat asiakirjat kymmenen vuoden ajan tuen myöntämispäivästä ja tukijärjestelmiä koskevat asiakirjat kymmenen vuoden ajan siitä päivästä, jolloin viimeinen yksittäinen tuki on myönnetty järjestelmästä. Kirjallisesta pyynnöstä asianomaisen jäsenvaltion on toimitettava komissiolle 20 työpäivän kuluessa tai pyynnössä mahdollisesti vahvistetun pidemmän ajan kuluessa kaikki tiedot, joita komissio pitää tarpeellisina sen arvioimiseksi, onko tämän asetuksen edellytyksiä noudatettu. 3. Jäsenvaltioissa on oltava käytössä seurantajärjestelmä, jolla voidaan laskea kaikki tämän asetuksen mukaisesti tukea saavan henkilön saamat tuet, joille on myönnetty poikkeus tällä asetuksella, kaikki tuet kyseisen jäsenvaltion eri tasoilla ja mahdolliset yhteisön tuet mukaan luettuina. 4. Jäsenvaltioiden on laadittava kertomus tämän asetuksen soveltamisesta jokaisen kokonaisen tai osittaisen kalenterivuoden ajalta, jona sitä sovelletaan, liitteessä II vahvistetun kaavan mukaisesti ja sähköisessä muodossa. Kertomus liitetään vuosikertomukseen, joka jäsenvaltioiden on toimitettava neuvoston asetuksen (EY) N:o 659/1999(6) 21 artiklan 1 kohdan mukaisesti, ja se on toimitettava kertomuksen kohteena olevaa kalenterivuotta seuraavan vuoden 30 päivään maaliskuuta mennessä. Kunkin jäsenvaltion on näin ollen toimitettava yksi kertomus, joka koskee kyseisen jäsenvaltion kaikilla hallinnollisilla ja oikeudellisilla tasoilla myönnettyä tukea. Kertomus on toimitettava sähköisessä muodossa. 5. Tukijärjestelmän voimaantultua tai myönnettäessä tämän asetuksen nojalla poikkeuksen saanutta, tukijärjestelmään sisältymätöntä yksittäistä tukea, jäsenvaltioiden on julkaistava Internetissä tällaisen tukijärjestelmän koko teksti tai perusteet ja edellytykset, joilla yksittäinen tuki myönnetään. Verkkosivujen osoite on toimitettava komissiolle yhdessä tukea koskevan tiivistelmän kanssa 1 kohdan mukaisesti. Sen on oltava myös 4 kohdan mukaisesti toimitettavassa vuosikertomuksessa. 16 artikla Soveltamisen keskeyttäminen 1. Jos jäsenvaltio ei toimita 15 artiklan 4 kohdassa mainitulta vuosikertomukselta edellytettyjä tietoja tai jättää ne toimittamatta kyseisen jäsenvaltion jonkin maantieteellisen alueen osalta kyseisessä kohdassa mainittuun päivämäärään mennessä, komissio voi suhteessa edellytysten noudattamatta jättämiseen keskeyttää tämän asetuksen soveltamisen kokonaan tai osittain kyseisen jäsenvaltion osalta jäsenvaltiolle osoitetulla päätöksellä. Ennen tällaisen päätöksen tekemistä komissio antaa jäsenvaltiolle mahdollisuuden tulla kuulluksi. Jos vuosikertomukselta edellytetyt tiedot ovat puutteellisia vain yhden tai useamman maantieteellisen alueen osalta kyseisessä jäsenvaltiossa, keskeytystä sovelletaan vain kyseisiin alueisiin. Päätös on julkaistava Euroopan unionin virallisessa lehdessä. Siinä on täsmennettävä päivämäärä, josta alkaen tämän asetuksen soveltaminen keskeytetään. Kyseinen päivämäärä saa olla aikaisintaan 90 kalenteripäivää päätöksen julkaisupäivästä. 2. Tämän asetuksen soveltamisen keskeyttäminen ei missään tapauksessa saa vaikuttaa: a) yksittäiseen tukeen, jos päätös tuen myöntämisestä on ilmoitettu tuensaajalle ennen tämän asetuksen soveltamisen keskeyttämisestä tehdyssä komission päätöksessä täsmennettyä päivämäärää; b) tämän asetuksen nojalla poikkeuksen saaneen tukijärjestelmän perusteella myönnettyyn yksittäiseen tukeen, joka on hyväksytty ennen asetuksen soveltamisen keskeyttämisestä tehdyn komission päätöksen julkaisupäivää, vaikka yksittäinen tuki maksettaisiin komission päätöksessä täsmennetyn päivämäärän jälkeen. 3. Jos jäsenvaltio myöhemmin noudattaa tämän asetuksen 15 artiklan 4 kohdassa asetettuja ilmoitusvelvollisuuksia, komissio lakkauttaa välittömästi tämän asetuksen soveltamisen keskeyttämisen kyseiselle jäsenvaltiolle osoitettavalla päätöksellä, joka julkaistaan Euroopan unionin virallisessa lehdessä. Jos jäsenvaltio noudattaa niitä maantieteellisiä alueita koskevia velvollisuuksia, joiden osalta soveltaminen keskeytettiin, keskeytys lakkautetaan välittömästi kyseisten maantieteellisten alueiden osalta. Komission päätöstä, joka koskee tämän asetuksen soveltamisen keskeyttämisen lakkautusta, sovelletaan seuraavasta päivästä sen jälkeen, kun se on julkaistu Euroopan unionin virallisessa lehdessä. Jos komissio katsoo, että jäsenvaltion 1 kohdan mukaisesti tehdyn päätöksen johdosta toimittamat tiedot eivät vastaa 15 artiklan 4 kohdan velvollisuuksia koko jäsenvaltion tai jonkin sen alueen osalta, se ilmoittaa siitä jäsenvaltiolle kahdenkymmenen työpäivän kuluessa tietojen vastaanottamisesta päätöksellä, josta käy ilmi, mitkä tiedot puuttuvat yhä. 17 artikla Voimaantulo ja soveltaminen 1. Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 31 päivään joulukuuta 2006. 2. Tässä asetuksessa yhteisön lainsäädäntöön tai komission suuntaviivoihin tehtyjen viittausten on katsottava sisältävän viittauksen mihin tahansa näihin asiakirjoihin tämän asetuksen voimaantulon jälkeen tehtyyn muutokseen. 3. Ilmoitukset, joiden käsittely on kesken tämän asetuksen voimaan tullessa, on arvioitava tämän asetuksen säännösten mukaisesti. Jos tämän asetuksen edellytykset eivät täyty, komissio tarkastelee käsiteltävinä olevia ilmoituksia kalastusalan valtiontukea koskevien yhteisön suuntaviivojen mukaisesti. Yksittäiset tuet ja tukijärjestelmät, jotka on pantu täytäntöön ennen tämän asetuksen voimaantulopäivää, ja tuki, joka on myönnetty näiden järjestelmien nojalla ilman komission lupaa ja perustamissopimuksen 88 artiklan 3 kohdassa määrätyn ilmoitusvelvollisuuden vastaisesti, ovat perustamissopimuksen 87 artiklan 3 kohdan c alakohdan mukaisesti yhteismarkkinoille soveltuvia ja vapautettuja tämän asetuksen nojalla, jos ne täyttävät tämän asetuksen 3 artiklassa säädetyt edellytykset, lukuun ottamatta kyseisen artiklan 1 kohdassa ja 2 kohdan b alakohdassa edellytettyä viittausta tähän asetukseen. Komissio tarkastelee tukia, jotka eivät täytä kyseisiä edellytyksiä, asiaa koskevien kehysten, suuntaviivojen ja tiedonantojen mukaisesti. 4. Tämän asetuksen nojalla poikkeuksen saaneisiin tukijärjestelmiin sovelletaan edelleen poikkeusta kuuden kuukauden siirtymäkauden ajan 1 kohdan toisessa alakohdassa säädetystä päivämäärästä laskettuna. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä ... Komission puolesta ... Komission jäsen (1) EYVL L 142, 14.5.1998, s. 1. (2) EYVL C 10, 13.1.2001, s. 33. (3) EYVL C 19, 20.1.2001. Korvataan uusilla suuntaviivoilla (vrt. komission ehdotus ...). (4) EYVL L 358, 31.12.2002, s. 49. (5) EYVL L 17, 21.1.2000, s. 22. (6) EYVL L 83, 27.3.1999, s. 1. LIITE I >PIC FILE= "C_2003265FI.002502.TIF"> LIITE II >PIC FILE= "C_2003265FI.002602.TIF">